stanford-oval/wikipedia huggingface dataset:
Nellim
Historia

Nellim on Inarin vanhimpia asuttuja alueita. Kylän ympäristössä on merkkejä esihistoriallisesta asutuksesta aina kivikaudelta noin 8 000 vuotta sitten. Ajasta on jäljellä moninaisia esihistoriallisia jäänteitä, kuten asuinpaikkoja, peurakuoppia ja kodanpohjia. Kylä onkin valtakunnallisesti merkittävä kulttuurihistoriallinen ympäristö.
Nellim ja elämä kylässä ovat alkujaan syntyneet ja rakentuneet poronhoidon, kalastuksen ja metsästyksen varaan. Kyläkeskus on muodostunut inarinsaamelaisten asetuttua Konkelovuonon (nykyisin Nellimvuono) pohjukan rannoille 1870-luvulla – ensimmäisenä heistä Pehr Pehrinpoika Saijets eli Nuoran Pekka. Hän antoi perustamansa tilan nimeksi Nellim, josta kylän nimi on sitten lähtöisin. Suomalaisväestöä kylään alkoi muuttaa 1920- ja 1930-luvuilla savottatöihin. Toisen maailmansodan jälkeen, 1940-luvulla kylälle muutti Petsamon kolttasaamelaisia evakkoretkensä päätteeksi.
Elinkeinot

Nellimin pääelinkeinot ovat poro- ja luontaistalous sekä matkailuala.
Nähtävyyksiä > Ortodoksikirkko

Kylässä on Trifon Petsamolaiselle pyhitetty kolttasaamelaisten ortodoksikirkko Nellimin Pyhän kolminaisuuden ja pyhittäjä Trifon Petsamolaisen kirkko.
Nähtävyyksiä > Uittoränni

Keskimöjärven entisöity uittoränni on noin viiden kilometrin päässä Nellimin keskustasta. Se on 304 metriä pitkä, ja korkeuseroa on 16,8 metriä. Rännin luona järjestetään joka kesä perinteiset kyläjuhlat. Ränni oli käytössä vuosina 1929–1932, ja sitä pitkin uitettiin tukkeja Keskimmäinen-järvestä Nellim-järveen. Ränni on entisöity vuonna 1995.
Nähtävyyksiä > Paatsjoen silta

Kylän pohjoispuolella on Paatsjoen niska. Sieltä Inarijärven vedet lähtevät kohti Barentsinmerta. Silta on lähellä Venäjän rajaa, ja sen pohjoispuolella on Vätsärin erämaa-alue.
Nähtävyyksiä > Rautaportti

Rautaportiksi kutsuttu jylhä, kallioseinämien ympäröimä lahdelma oli sotien aikaan (1939–1944) strategisesti tärkeä. Lahden molemmille puolille rakennettiin linnoituksia Jäämerelle johtavan tien puolustamiseksi. Alueella on vielä paljon toisen maailmansodan aikaisia rakennelmia. Alueen asutuksesta ja sota-ajan tapahtumista kertova Rautaportin historiapolku johtaa Paksuvuonosta entisöidylle uittorännille.
Aiheesta muualla

Kuvia tai muita tiedostoja aiheesta Nellim Wikimedia Commonsissa
Nellim – Erämaakylä Inarijärven rannalla (Arkistoitu – Internet Archive)
Inari.fi – Matkailu – Nellim
Inarin kylät
Akujärvi
Angeli
Inari
Ivalo
Kaamanen
Keväjärvi
Koppelo
Kuttura
Lisma
Menesjärvi
Nellimö
Näätämö
Partakko
Riutula
Saariselkä
Sevettijärvi
Törmänen
Nellimin uittoränni
Kymrit

Kymrit eli walesilaiset ovat kelttiläisiä Walesin asukkaita. Noin 35 %:lla Walesin asukkaista on kymriläistaustaiset nimet. Vastaava osuus on Englannissa 4,7 % ja Australiassa 3,8 %. Yhdysvalloissa 16,3 miljoonalla ihmisellä on jonkinlaiset kymriläiset sukujuuret.
Historia

Kymrien kielelliset esivanhemmat saapuivat Britanniaan todennäköisesti rautakaudella. Roomalaisten hallitessa Britanniaa he tunsivat nykyisen Walesin alueella neljä heimoa nimeltä ordovices, demetae, silure ja deceangli. 300–600-luvuilla Britanniaan saapui Irlannista goideelisia kelttikieliä puhuneita asukkaita, joiden kieli korvasi Skotlannin ja Mansaaren kielet. Goideelisia kieliä puhuneiden muuttoaallot eivät kohdistuneet eteläisempään Englantiin ja kymrit jatkoivat oman britannialaisen kielensä puhumista. Kymrit kuuluvat geneettisesti samaan ryhmään kelttiläisten brittien kanssa, jotka anglosaksit hävittivät nykyisen Englannin alueelta.
Käsitystä kymriläisen identiteetin syntymisen tarkasta ajankohdasta ei ole. Nimitys kymrit mainitaan ensimmäisen kerran vuonna 633 muodossa kymry, mutta sillä ei kuitenkaan luultavasti viitattu nykyisiin kymriläisiin vaan Pohjois-Englantiin.  Normannivalloituksen aikana Pembrokeshireen Walesin eteläosiin muutti paljon asukkaita ja englanti korvasi siellä kymrin. Kielirajat Pembrokeshiressä ovat vieläkin havaittavissa.
Nykypäivä

Kukaan ei tiedä tarkasti, kuinka moni walesilainen identifioi itsensä kymriläiseksi. Vuoden 2001 väestönlaskennassa kymriläinen ei ollut valmiina vaihtoehtona, vaan se piti täyttää vastauslomakkeessa erikseen. Tässä väestönlaskennassa 96 % alueen asukkaista ilmoitti etnisyydekseen ”valkoinen britti”. 14 % ilmoitti erikseen etnisyydekseen ”Welsh” eli kymri (useamman etnisyyden valitseminen oli mahdollista). Vuonna 2001 Walesin asukkaista 87 % ilmoittautui kymreiksi tuolloin tehdyn otoskyselyn mukaan.
Kulttuuri

Kiinnostus walesilaiseen kulttuuriin on kymrien keskuudessa kasvanut, ja kymrin puhujien lukumäärä nousi vuonna 2001 ensimmäistä kertaa sataan vuoteen. Eräät poliittiset liikkeet, kuten Plaid Cymru, ajavat Walesille suurempaa itsehallintoa ja itsenäisyyttä.
Kulttuuri > Uskonto

Suurin osa kirkkoon kuuluvista walesilaisista kuuluu joko Walesin anglikaaniseen kirkkoon (Eglwys yng Nghymru), katoliseen kirkkoon (Eglwys Gatholig Rufeinig) tai presbyteerikirkkoon (Eglwys Bresbyteraidd Cymru). 10 % walesilaisista käy säännöllisesti kirkossa ja 70 % on kristittyjä. Walesissa on syntynyt uuspakanallinen druidiliike, jota harjoittaa alle 7 000 henkilöä.
Kulttuuri > Tunnukset

Kymrien ja Walesin kansallistunnus on Y Ddraig Goch eli punainen lohikäärme, joka esiintyy Walesin lipussa. Tunnusta käytti tarun mukaan kuningas Arthur. Toinen usein käytetty tunnus on Owain Glyndŵrin lippu, jossa on neljä keltaista ja punaista neliötä joissa on kuvattu leijona.
Aiheesta muualla

Kuvia tai muita tiedostoja aiheesta Kymrit Wikimedia Commonsissa
Käyttöturvallisuustiedote

Käyttöturvallisuustiedote (KTT) on Suomen lain vaatima asiakirja, minkä sisältö pohjautuu Euroopan unionin REACH-asetukseen. KTT antaa tietoa muun muassa kemikaalin fysikaalisista ominaisuuksista, vaarallisuudesta, kuinka sitä käsitellään ja varastoidaan sekä kemikaalin hävittämisestä. Lisäksi käyttöturvallisuustiedotteessa kerrotaan kuinka toimia kemikaalitapaturman sattuessa.
Käyttöturvallisuustiedote on toimitettava sen jäsenvaltion virallisilla kielillä, joissa aine tai valmiste saatetaan markkinoille, jollei asianomainen jäsenvaltio toisin säädä. Suomessa siis suomeksi ja ruotsiksi. KTT on toimitettava maksutta paperimuodossa tai sähköisesti.
KTT koskee vain yritysten ja yliopistojen toimintaa, joten tavallisille kuluttajille käyttöturvallisuustiedotetta ei toimiteta.
Kemikaalit, joista käyttöturvallisuustiedote tulee toimittaa

Euroopan unionin alueella kemikaalitoimittajan on toimitettava käyttöturvallisuustiedote
vaaralliseksi luokitellusta kemikaalista, aineesta ja seoksesta
aineesta, joka on hitaasti hajoava, biokertyvä ja myrkyllinen (PBT-aineet)
aineesta, joka on erittäin hitaasti hajoava ja erittäin voimakkaasti biokertyvä (vPvB-aineet)
erityistä huolta aiheuttavasta aineesta (SVHC-aineet), joka on lueteltuna ECHA:n julkaisemassa kemikaalien ehdokaslistassa
pyydettäessä seoksesta, joka sisältää vaarallista tai haitallista ainetta yli taulukossa 1 mainitun pitoisuusrajan.
| Seoksen sisältämä aine | Pitoisuusraja |
| --- | --- |
 terveydelle vaarallinen aine  ympäristölle vaarallinen aine: 1 painoprosentti tai 0,2 tilavuusprosentti (kaasumaiset seokset)
 syöpää aiheuttava aine (kat. 2)  lisääntymiselle vaarallinen aine (kat. 1A, 1B, 2)  ihoa herkistävä aine (kat. 1, 1B)  hengitysteitä herkistävä aine (kat. 1, 1B)  imetykseen tai imetyksen kautta vaikuttava aine  PBT- tai vPvB-aine  erityistä huolta aiheuttava aine (SVHC-aineet): 0,1 painoprosentti
 Ihoa herkistävä aine (kat. 1A)  Hengitysteitä herkistävä aine (kat. 1A): 0,01 %
 herkistävä aine, jolle on määrätty erityiseksi pitoisuusrajaksi alle 0,1 prosenttia: 1/10 erityisestä pitoisuusrajasta
 aine, jolle on EU:n alueella määrätty työperäisen altistumisen raja-arvo: ei pitoisuusrajaa
Käyttöturvallisuustiedotteen sisältö

Käyttöturvallisuustiedote on 16 alakohtaa sisällään pitävä luettelo, joka kertoo yksityiskohtaisesti ja käyttäjäystävällisesti tietoa kemikaalin ominaisuuksista ja sen turvallisesta käytöstä. KTT tulee päivätä ja siitä tulee löytyä tietoa mm. kemikaalien terveys- ja ympäristövaaroista, suoja- ja turvatoimista kemikaalien käsittelyssä sekä toksikologisista tiedoista. Tarkemmin lueteltuna KTT:n täytyy sisältää:
Aineen tai seoksen ja yhtiön tai yrityksen tunnistetiedot
Tuotteen ja toimittajan tiedot, kemikaalin tunnistenumero sekä käyttötavat
Vaaran yksilöinti
Kemikaalin käytöstä aiheutuvat terveys- ja ympäristövaarat sekä fysikaaliset vaarat
Koostumus ja tiedot aineosista
Yksityiskohtaisempi selostus kemikaalin koostumuksesta ja haitallisista ainesosista
Tuotteen sisältämät aineet, pitoisuudet ja vaarat
Numeeriset tunnisteet esim. CAS-numerot
Ensiaputoimenpiteet
Eri altistumistapojen ensiapuohjeet
Kuvaus akuuteista tai jälkeenpäin muodostuvista oireista
Palontorjuntatoimenpiteet
Toimenpiteet tulipalon sattuessa, johon kemikaali liittyy
Kemikaalin aiheuttamat vaarat tulipalon yhteydessä
Toimenpiteet onnettomuuspäästöissä
Toimintaohjeet kemikaalivuodoissa ja –roiskeissa
Eristys-, talteenotto- ja puhdistusmenetelmät
Käsittely ja varastointi
Kemikaalin turvalliset käsittelytavat ja varastointi – luettelo, minkä aineiden kanssa kyseinen kemikaali on yhteensopimaton
Varotoimet ympäristönsuojelun näkökulmasta
Työhygieniaa ylläpitävät toimet
Altistumisen ehkäiseminen ja henkilönsuojaimet
Kemikaalin ainesosien kansainväliset raja-arvot
Ohjeet altistumisten ehkäisemiseen
Fysikaaliset ja kemialliset ominaisuudet
Aineen tai seoksen perusominaisuudet, jotka vaikuttavat luokitukseen ja vaaroihin
Ominaisuudet, joilla ei merkitystä tai ei tietoa saatavilla – syy miksi ei
Stabiilisuus ja reaktiivisuus
Olosuhteet, joita vältettävä
Vaaralliset hajoamistuotteet ja materiaalit, jotka eivät ole yhteensopivia
Vaaralliset reaktiot käyttöolosuhteissa tai ympäristöpäästöissä
Toksikologiset tiedot
Altistumisreitit
Välittömät ja viiveellä ilmaantuvat vaikutukset
Tiedot vaarallisuudesta ympäristölle
Ympäristövaikutukset
Testitavat ja tulokset myrkyllisyyden, pysyvyyden ja hajoavuuden, biokertyvyyden sekä maaperässä liikkuvuuden osalta
PBT ja vPvB tulokset
Jätteiden käsittelyyn liittyvät näkökohdat
Jätehuolto kemikaalin tai seoksen osalta
Jätteenkäsittelymenetelmät
Kuljetustiedot
Luokitukset aineen kuljetuksesta YK-numeron avulla
Erityisvarotoimet käyttäjälle
Tiedot bulkkikuljetuksesta merellä ja sisävesissä
Lainsäädäntöä koskevat tiedot
Tiedot määräysten noudattamista valvovalle henkilöstölle
Muut tiedot
Lyhenteiden selitykset
Kirjallisuusviitteet ja lähteet
Tehdyt muutokset edelliseen KTT:een nähden
Käyttöturvallisuustiedotteen tärkeys

Käyttöturvallisuustiedotteella on asiakirjana keskeinen osa turvallisen työympäristön luomisessa, koska se sisältää tiedon vaarallisista kemikaaleista ja niiden turvallisesta käytöstä. KTT on tärkeä, koska se toimii luotettavana tietolähteenä, kun halutaan tietää tiettyjen kemikaalien haitat ja vaarat sekä miten niitä voidaan ehkäistä. Organisaation kemikaaleista vastaavan henkilön velvollisuus on huolehtia käyttöturvallisuustiedotteiden saatavuudesta ja jos niitä puuttuu, hänen velvollisuutensa on pyytää ne kemikaalin valmistajalta tai maahantuojalta, jotta kemikaalien turvallinen käyttö pystytään takaamaan parhaiten.
Käyttöturvallisuustiedote on tärkeä myös, koska sen avulla voidaan arvioida kemikaalin vaarallisuutta jo ennen sen ostoa. Tällöin kemikaalin haitat ovat jo etukäteen ostajan tiedossa, jolloin hän on tietoinen kemikaalin oikeista käsittelytavoista sekä vaaroista ihmisille sekä ympäristölle. Ostaja voi myös tällöin etsiä mahdollisia korvaavia, turvallisempia kemikaaleja. Lisäksi KTT nopea saatavuus on tärkeää onnettomuustilanteiden sattuessa, koska se sisältää tiedot kemikaalin ominaisuuksista, jolloin osataan antaa onnettomuustilanteessa henkilölle oikeanlaista hoitoa.
Käyttöturvallisuustiedotteen luomat vastuut työpaikalla

Työntekijällä ja työnantajalla on vastuu, jotta työpaikalla toimitaan käyttöturvallisuustiedotteen, lain ja asetuksien antamien ohjeiden ja määräyksien mukaisesti. Työantajalla tulee olla tarvittava tuntemus työpaikalla käytettävistä kemiallisista tekijöistä ja ominaisuuksista, jotta voidaan tunnistaa vaarat ja tehdä riskien arviointi. Kemiallisista tekijöistä aiheutuvat vaarat tulee tunnistaa ja arvioida sellaiset riskit, joista voi olla varaa terveydelle tai turvallisuudelle. Mahdolliset riskit tulee poistaa tai vähentää mahdollisimman pieniksi. Jos riskiä ei pystytä poistamaan, tulee siihen varautua riskien arviointiin perustuvilla suojaustoimilla tai ennalta ehkäisevillä toimilla. Mahdollisten onnettomuuksien ja vaaratilanteiden varalta tulee laatia toimintasuunnitelma.
Työnantajan tulee antaa työntekijöille tarvittavaa koulutusta ja ohjausta:
Työntekijöille tulee antaa tarvittavat riskien arvioinnin edellyttämät tiedot.
Työntekijöille tulee antaa koulutusta ja ohjausta, jotta työntekijät osaavat suojata itseään ja toisiaan työpaikalla.
Työntekijät tulee antaa tiedot työpaikalla käytettävistä kemiallisista tekijöistä, joista voi aiheutua vaaraa
Työntekijöille tulee käydä läpi vaarallisten kemiallisten tekijöiden nimet, niistä mahdollisesti aiheuttavat vaarat ja altistumisen raja-arvot sekä muut kemiallista tekijää koskevat määräykset.
Käyttöturvallisuustiedotteista, käyttöohjeista ja päällysmerkinnöistä tulee antaa tarvittava tietämys.
Työntekijän vastuulla on toimia työnantajan asettamien ohjeiden ja määräyksien mukaisesti. Työntekijän on saamiensa ohjeiden ja opetusten sekä omien taitojensa mukaan pyrittävä huolehtimaan omasta ja muiden turvallisuudesta ja terveydestä. Työntekijän on pyrittävä ylläpitämään työpaikalla siisteyttä ja järjestystä, jotta riittävä turvallisuus ja terveellisyys säilyisi työpaikalla.
Työpaikalla käytettävistä kemikaaleista on pidettävä kauppanimen mukaista luetteloa työpaikalla. Luettelossa tulee käydä ilmi kemikaalien luokitustiedot sekä mistä kemikaalien käyttöturvallisuustiedotteet ovat saatavilla. Luettelo kemikaaleista sekä käyttöturvallisuustiedotteet tulee olla kaikkien työntekijöiden saatavilla.
Työnantajan pitää korvata sellaiset kemialliset tekijät, jotka voivat aiheuttaa syöpäsairauden vaaraa tai aineet, jotka voivat vaurioittaa perimää, jos se on kohtuudella toteutettavissa ja teknisesti mahdollista. Työntekijöitä, joilla on erityinen alttius tekijöille, jotka voivat aiheuttaa syöpäsairautta tai aineille, jotka voivat vaurioittaa perimää, ei saa käyttää töihin, joissa tällaisille aineille tai tekijöille voi altistua. Kaikissa tapaukissa työnantajan on kuitenkin pyrittävä käyttämään torjuntakeinoja vahinkojen välttämiseksi.
Aiheesta muualla

Verkkosivusto, josta voi etsiä käyttöturvallisuustiedotteita: https://www.sigmaaldrich.com/FI/en
Lisätietoa REACH-asetuksesta: https://echa.europa.eu/fi/regulations/reach/understanding-reach
Kirjallisuusjulkaisu Kemikaaliturvallisuuden tiedonlähteet; Työterveyslaitos ja tekijät, Painettu Vammalan Kirjapaino Oy, Sastamala 2010, 3. uudistettu painos
Lars Hamberg

| Lars Hamberg |
| --- | --- |
 Lars Hamberg (vas.) luovuttamassa Agricola-palkintoa Pentti Saarikoskelle vuonna 1965.
Henkilötiedot
Koko nimi:  Lars Christian Hamberg (vuoteen 1932 Skoglund)
Syntynyt: 19. helmikuuta 1922 Helsinki
Kuollut: 23. joulukuuta 2005 (83 vuotta) Helsinki
Kansalaisuus:  Suomi
Ammatti:  kulttuuritoimittaja, kääntäjä ja kirjailija
Kirjailija
Äidinkieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Lars Christian Hamberg (vuoteen 1932 Skoglund; 19. helmikuuta 1922 Helsinki – 23. joulukuuta 2005 Helsinki) oli suomenruotsalainen kulttuuritoimittaja, kääntäjä ja kirjailija.
Hamberg pääsi ylioppilaaksi 1940 ja valmistui filosofian kandidaatiksi ja maisteriksi 1950. Hän toimi kirjallisuus-, taide- ja teatteriarvostelijana useissa suomalaisissa ja pohjoismaisissa lehdissä. Hamberg ohjasi myös Yleisradiossa ruotsinkielisiä radiokuunnelmia. Hamberg sai valtion lehtimieseläkkeen 1993.
Hamberg toimi puheenjohtajana, varapuheenjohtajana tai johtokunnan jäsenenä useissa kulttuurialan järjestöissä (Suomen Pen-klubi, Suomen arvostelijain liitto, Kansainvälinen teatteriarvostelijain liitto, Suomen kääntäjäinyhdistys).
Lihan palvaaminen

Perinteinen lihan palvaaminen on lihan kypsentämistä savustusuunissa tai savusaunassa 60–100 asteen lämpötilassa. Palvattava liha voi olla kuivasuolattua, liuossuolattua tai ruiskusuolattua. Palvausaika vaihtelee 1-2 vuorokauteen lihojen koosta riippuen, savutuspuuna käytetään enimmäkseen kuorittua leppää. Palvauksessa muun muassa kinkut ja riistalihat saavat vahvan savukylvyn ja mureutuvat hitaasti. Palvaaminen on vanha säilytysmenetelmä, jossa käytetään matalampia lämpötiloja ja pidempiä aikoja kuin lämminsavustuksessa tai kylmäsavustuksessa.[lähde? ]
Lars Helminen

| Lars Helminen> Henkilötiedot |
| --- | --- |
Syntynyt: 1. tammikuuta 1985 (ikä 39) Brighton, Michigan, Yhdysvallat
Kansalaisuus:   Yhdysvallat
Jääkiekkoilija
Lempinimi:  Laipe, Helmet
Pelipaikka:  puolustaja
Maila:  oikea
Pituus:  170 cm
Paino:  82 kg
Pelaajaura
Pääsarjaura:  2003–2009
Aik. seurat:  Michigan Tech (NCAA)   Idaho Steelheads (ECHL)   JYP (SML)   EHC Linz (EBEL)
Lars Helminen (s. 1. tammikuuta 1985, Brighton, Michigan, Yhdysvallat) on yhdysvaltalainen jääkiekkoilija.
Larsilla ja hänen jääkiekkoilijaveljellään Dwightilla on suomalaiset sukujuuret. Veljekset ovat saaneet jo lempinimet suomalaisen jääkiekkoilija Raimo "Raipe" Helmisen mukaan, Lars on "Laipe" ja Dwight "Dwaipe".
Ura

Helminen pelasi täydet neljä kautta yliopistosarja NCAA:n joukkueessa Michigan Tech. Toisella kaudella Helminen nousi joukkueensa tärkeimpiin puolustajiin ja oli toiseksi paras pistemies. Kauden jälkeen Helminen siirtyi pelaamaan ECHL:n Idaho Steelheadsiin, jossa pelasi loistavat pudotuspelit. Samalla kaudella joukkue voitti mestaruuden.
Helminen pelasi kaudella 2007–2008 JYPissä SM-liigaa ja siirtyi sen jälkeen Itävaltaan EHC Linzin joukkueeseen.
Aiheesta muualla

Lars Helmisen pelaajakortti Jatkoaika.comissa (Arkistoitu – Internet Archive)
Lars Helminen The Internet Hockey Databasessa (englanniksi)
Lihamuki

Lihamuki on lahtelaisena pidetty grilliruoka, joka koostuu yleensä pahvimukiin asetellusta kebablihasta. Makkaraperunoiden tapaan sitä pidetään myöhäisillan ruokana, mutta sitä on myyty myös eineksenä.  Toisin kuin muun muassa Saksassa myytävät vastaavat kebabruoat, lihamuki ei yleensä sisällä esimerkiksi ranskalaisia perunoita tai riisiä, vaan koostuu yksinomaan kebablihasta ja kastikkeesta. Lihamukiin on tapana laittaa esimerkiksi jogurtista ja kuminasta tehtävää kastiketta.
Lahdessa on järjestetty myös leikkimielisiä lihamukin syömisen MM-kisoja.
Käyttötili

Käyttötili, jota kutsutaan myös käyttelytiliksi, shekkitiliksi, sekkitiliksi tai transaktiotiliksi, luottoyhtiöissä, on pankissa tai muussa rahoituslaitoksessa oleva talletustili. Sen varat ovat tilin omistajan käytettävissä jatkuvasti. Varojen käyttäminen voi tapahtua useilla tavoilla, kuten käteisnostoilla, pankkikorttien käytöllä, sekillä (sekeillä) ja sähköisellä tilisiirrolla. Taloudellisesti transaktiotilillä olevat varat katsotaan likvideiksi varoiksi.
Sekä yritykset että henkilökohtaiset käyttäjät käyttävät käyttötilejä. Tilillä olevien varojen korkotuotot vaihtelevat maasta ja tilanteesta riippuen.  Myös maasta riippuen  tiliä ylläpitävä rahoituslaitos voi veloittaa tilinhaltijalta ylläpito- tai tapahtumamaksuja tai tarjota itse tilin haltijalle ilmaiseksi ja veloittaa vain, jos haltija käyttää lisäpalvelua, kuten tilinylitystä.
Historia

Hollannissa Amsterdam oli 1500-luvun alussa merkittävä kauppa- ja laivakaupunki. Ihmiset, jotka olivat hankkineet suuria käteisvarantoja, alkoivat tallettaa rahojaan kassanhoitajalle suojellakseen omaisuuttaan. Nämä kassat säilyttivät rahaa maksua vastaan. Kilpailu pakotti kassat tarjoamaan lisäpalveluita kuten rahan maksaminen sellaisille henkilöille, jotka esittivät tallettajan kirjallisen määräyksen maksusta. Kassanhoitajat pitivät tällöin setelin todisteena maksusta.
Toimintatapa levisi muihin maihin, kuten Englantiin ja sen siirtomaihin Pohjois-Amerikassa. Siellä Bostonin maanomistajat kiinnittivät maansa vuonna 1681  kassanhoitajalle, joka tarjosi tilin, jota vastaan voitiin kirjoittaa shekkejä.
Esipainetut sekit, sarjanumerot ja sana sekki ilmestyivät 1700-luvulla Englannissa. 1700-luvun loppuun mennessä sekkien selvittämisen vaikeudet (niiden lähettäminen pankista toiseen kerättäväksi) johtivat selvityskeskusten kehittymiseen.
Ominaisuudet ja käyttäminen

Käyttötilit tarjoavat eritellyt luettelot kaikista tapahtumista joko tiliotteen tai pankkikirjan kautta. Tapahtumatilin avulla tilinomistaja voi suorittaa tai vastaanottaa maksuja:
Automaattikortit (käteisen nostaminen missä tahansa pankkiautomaatissa)
Pankkikortti (käteisetön suoramaksu kauppiaalle)
Käteinen (kolikoiden ja setelien tallettaminen ja nostaminen konttorissa)
Sekki ja maksumääräys (paperinen maksumääräys)
Suoraveloitus (ennakkoon valtuutettu veloitus)
Pysyvä tilaus (automaattiset ja säännölliset varojen siirrot)
Sähköiset varojen siirrot (varojen siirto sähköisesti toiselle tilille)
Verkkopankki (varojen siirto suoraan toiselle henkilölle verkkopankin kautta)
Käyttötilejä tarjoavat pankit voivat sallia tilin ylittämisen jos tästä on etukäteen sovittu. Jos tilin saldo on negatiivinen, raha on lainassa pankilta joka veloittaa yleensä korko- ja tilinylitysmaksuja.
Maakohtaiset erot

Yhdistyneessä kuningaskunnassa ja muissa maissa, joissa on Yhdistyneen kuningaskunnan pankkiperinnettä, käyttötilit tunnetaan valuuttatileinä. Ne tarjoavat erilaisia joustavia maksutapoja, joiden avulla asiakkaat voivat jakaa rahaa suoraan. Yksi suurimmista eroista brittiläisen käyttötilin ja amerikkalaisen sekkitilin välillä on se, että käyttötilille on perinteisesti maksettu joskus jopa säästötiliin verrattavissa olevia korkoja eikä käteisen nostamisesta pankkiautomaateista yleensä veloiteta muita kuin automaatin omistajien palkkiot.
Maakohtaiset erot > Siirtojärjestelmät

Tietyt maksutavat ovat maakohtaisia:
Giro (varojen siirto, suora talletus Euroopan maissa)
Yhdistyneessä kuningaskunnassa Faster Payments Service tarjoaa lähes välittömän siirron, BACS tarjoaa tilisiirtoja, jotka toteutetaan muutamassa päivässä, kun taas CHAPS suoritetaan samana päivänä.
Kanadassa on Interac e-Transfer -palvelu
Intiassa NEFT- ja RTGS-palvelut siirtävät varat päivässä.
Maakohtaiset erot > Euroopan unionissa

EU-asetuksessa n. 655/2014 käyttöön otettiin eurooppalainen tilinjäädytysmääräys, jonka tarkoituksena on helpottaa rajat ylittävää velkojen perintää siviili- ja kauppaoikeudellisissa asioissa.
Korko

Toisin kuin säästötilit, joille rahan tallettamisen ensisijainen syy on koron kertyminen, käyttötilin päätehtävä on rahan käyttäminen. Siksi useimmat palveluntarjoajat eivät joko maksa lainkaan korkoa tai maksavat pientä korkoa.
Aiemmin Yhdysvalloissa säännös Q (12 CFR 217) ja pankkilaki 1933 ja 1935 (12 USC 371a) kielsivät Federal Reserve -järjestelmän jäsentä maksamasta korkoa käyttötilin kaltaisille tileille. Historiallisesti tämä rajoitus on usein kierretty joko luomalla tilityyppi, kuten Negotiable Order of Withdrawal -tili (NOW-tili), joka ei ole teknisesti tällainen käyttötili, tai tarjoamalla korollinen sekkitili sellaisen pankin kautta, joka ei ole Federal Reserve -järjestelmän jäsen. Kongressin hyväksymä ja presidentti Obaman 21. heinäkuuta 2010 allekirjoittama Dodd-Frankin Wall Streetin uudistus- ja kuluttajansuojalaki kuitenkin kumosi korolliset käyttötilit kieltävät säädökset ja kumosi käytännössä asetuksen Q (Pub. L. 111-203, jakso 627). Kumoaminen tuli voimaan 21.7.2011. Tuosta päivämäärästä lähtien rahoituslaitokset ovat saaneet halutessaan tarjota korkoa vaativia talletustilejä.
Yhdistyneessä kuningaskunnassa jotkin verkkopankit tarjoavat säästötilejä korkeampia korkoja sekä ilmaiset pankkipalvelut (maksuttomat siirtotapahtumat), koska keskitettyjä (puhelin-, internet- tai postipohjaisia) palveluja tarjoavat laitokset maksavat yleensä korkeampia korkoja. Sama koskee eurovaluutta-alueen pankkeja.
Sekki oli perinteinen maksutapa käyttötilillä.